മഹ്ദി അമേൽ

**ഹസൻ അബ്ദുല്ല ഹംദാൻ** (അറബിക്: حسن عبد الله حمدان),  **മഹ്ദി അമേൽ** (അറബിക്: مهدي عامل) എന്ന തൂലികാനാമത്തിൽ കൂടുതലായി അറിയപ്പെടുന്ന, ( ജീവിതകാലം, 1936 - 18 മെയ് 1987) ഇരുപതാം നൂറ്റാണ്ടിൻ്റെ രണ്ടാം പകുതിയിൽ ലെബനാനിൽ ജീവിച്ചിരുന്ന മാർക്സിസ്റ്റ് തത്ത്വചിന്തകനും, ചരിത്രകാരനും, സായുധ വിപ്ലവ പ്രവർത്തകനുമായിരുന്നു.

ബെയ്റൂട്ടിലെ ലെബനീസ് സർവകലാശാലയിൽ, തത്ത്വചിന്താ വിഭാഗത്തിലെ പ്രൊഫസറും ലെബനീസ് കമ്മ്യൂണിസ്റ്റ് പാർട്ടിയിലെയും ലെബനീസ് എഴുത്തുകാരുടെ കൂട്ടായ്മയിലെയും ഒരു പ്രമുഖ അംഗവുമായിരുന്നു മഹ്ദി അമേൽ. ലെബനൻ കമ്മ്യൂണിസ്റ്റ് പാർട്ടിയുടെ മുഖപത്രമായിരുന്ന *അൽ-താരിഖ്* മാസികയിലും അദ്ദേഹം ലേഖനങ്ങൾ എഴുതിയിരുന്നു.

ലെബനൻ ആഭ്യന്തരയുദ്ധകാലത്തെ അക്രമത്തിനും അരാജകത്വത്തിനുമിടയിൽ തന്റെ 51-ാം വയസ്സിൽ അമേൽ വധിക്കപ്പെട്ടു.

## ആദ്യകാല ജീവിതം
തെക്കൻ ലെബനനിലെ ഒരു നഗരമായ നബാത്തിയയ്ക്ക് സമീപമുള്ള ഹാരൂഫിൽ 1936ൽ ഒരു ഷിയാ മുസ്ലീം കുടുംബത്തിലാണ് മഹ്ദി അമേൽ ജനിച്ചത്. താമസിയാതെ അദ്ദേഹത്തിന്റെ മാതാപിതാക്കൾ കുടുംബസമേതം ബെയ്റൂത്തിലേക്ക് മാറിത്താമസിച്ചു. ബെയ്റൂത്തിൽ, അൽ-മഖാസിദ് സ്കൂളിലാണ് മഹ്ദി തന്റെ ഹൈസ്കൂൾ പഠനം പൂർത്തിയാക്കിയത്. 1956-ൽ ഫ്രാൻസിൽ സർവ്വകലാശാലാ വിദ്യാഭ്യാസം ആരംഭിച്ച മഹ്ദി, ലിയോൺ സർവകലാശാലയിൽ നിന്ന് തത്ത്വചിന്തയിൽ പിഎച്ച്ഡി കരസ്ഥമാക്കി. അതിനുശേഷം, 1960 ൽ ലെബനീസ് കമ്മ്യൂണിസ്റ്റ് പാർട്ടിയിൽ ചേർന്നുകൊണ്ട് മഹ്ദി സജീവ രാഷ്ട്രീയത്തിൽ ഇടപെടാൻ തുടങ്ങി.

## അൾജീരിയ
1963 ൽ മഹ്ദി ഭാര്യ എവ്ലിൻ ബ്രൂണിനൊപ്പം പുതുതായി സ്വതന്ത്രമായ അൾജീരിയയിലേയ്ക്ക് താമസം മാറി.

## ലെബനനിലേക്കും കമ്മ്യൂണിസ്റ്റ് പാർട്ടിയിലേക്കുമുള്ള മടക്കം
1968ൽ ലെബനനിലേക്ക് മടങ്ങിയെത്തിയ മഹ്ദി, പെൺകുട്ടികൾക്കായുള്ള ഒരു ഹൈസ്കൂളിൽ അദ്ധ്യാപകനായി ജോലി നേടി. പിന്നീട് ഈ ജോലിയിൽനിന്ന് മാറിയ അദ്ദേഹം ലെബനീസ് സർവകലാശാലയിലെ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസിൽ ഒരു മുഴുവൻ സമയ പ്രൊഫസറായി പുതിയ ജോലി കണ്ടെത്തി. അവിടെ അദ്ദേഹം തത്ത്വചിന്ത, രാഷ്ട്രീയം, മാർഗ്ഗശാസ്ത്രം  എന്നിവ പഠിപ്പിച്ചു.

ഈ സമയത്ത്, ലെബനൻ കമ്മ്യൂണിസ്റ്റ് പാർട്ടിയുടെ മുഖപത്രമായി അറിയപ്പെട്ടിരുന്ന *അൽ-താരിഖിൽ* മഹ്ദി ലേഖനങ്ങൾ എഴുതാൻ തുടങ്ങി. ഈ മാസികയ്ക്കായി അദ്ദേഹം എഴുതിയ ലേഖനങ്ങളിൽ, അദ്ദേഹം ഇപ്പോൾ കൂടുതലായി അറിയപ്പെടുന്ന തൂലികാനാമമായ മഹ്ദി 'അമേൽ എന്ന പേരാണ് ഉപയോഗിച്ചത്.

മാർക്സിസത്തെക്കുറിച്ച് പ്രഭാഷണങ്ങൾ നടത്താനും രാജ്യത്തുടനീളമുള്ള കർഷകരുമായി പ്രധാനപ്പെട്ട പ്രശ്നങ്ങൾ ചർച്ച ചെയ്യാനുമായി മഹ്ദി ലെബനാനിലുടനീളം സഞ്ചരിച്ചു. മഹ്ദി ലെബനീസ് കമ്മ്യൂണിസ്റ്റ് പാർട്ടിയിലെ ഉന്നത സ്ഥാനങ്ങളിലേയ്ക്ക് നിയമിക്കപ്പെടുകയും, ഒടുവിൽ 1987 ൽ നടന്ന അഞ്ചാം കൺവെൻഷനിൽ കേന്ദ്രകമ്മിറ്റിയിൽ അംഗമായിത്തീരുകയും ചെയ്തു.

## വ്യക്തിജീവിതം
എവ്ലിൻ ബ്രൂണിനെ വിവാഹം കഴിച്ച മഹ്ദി അമേലിന് കരീം, യാസ്മിൻ, റിഡ എന്നീ മൂന്ന് മക്കളുണ്ടായിരുന്നു.

## മരണം.
1987 മെയ് 18 ന് 51 ആം വയസ്സിൽ ഇസ്ലാമിക വിഭാഗീയ ശക്തികൾ മഹ്ദി 'അമേലിനെ കൊലപ്പെടുത്തി. അമേൽ ലെബനാനിലെ ഒരു തെരുവിലൂടെ നടന്നുപോകുമ്പോൾ രണ്ട് പേർ അദ്ദേഹത്തിന്റെ പേര് ചോല്ലി വിളിച്ചു. അദ്ദേഹം തിരിഞ്ഞപ്പോൾ ഈ ആളുകൾ അദ്ദേഹത്തിനു നേരേ നിറയൊഴിക്കുകയായിരുന്നു. അതേ  ദിവസം തന്നെ അദ്ദേഹം ബെയ്റൂത്തിലെ അമേരിക്കൻ യൂണിവേഴ്സിറ്റി ആശുപത്രിയിൽ വച്ച് അന്ത്യശാസം വലിച്ചു. 

## പ്രവൃത്തികൾ
1991ൽ 1968നും 1973നും ഇടയിലുള്ള കാലഘട്ടത്തിൽ അദ്ദേഹം രചിച്ച  കൃതികളുടെ ഒരു സമാഹാരം *ഇൻ ഇഷ്യൂസ് ഓഫ് ടീച്ചിംഗ് ആൻഡ് എഡ്യൂക്കേഷണൽ പോളിസിസ്* എന്ന പേരിൽ പ്രസിദ്ധീകരിക്കപ്പെട്ടു. ലെബനനിലെ വിദ്യാഭ്യാസ സമ്പ്രദായം എങ്ങനെ വിഭാഗീയതയെ പുനരവതരിപ്പിക്കുന്നുവെന്നും അതുപോലെതന്നെ മൊത്തത്തിലുള്ള വിദ്യാഭ്യാസത്തെ ഇത് എങ്ങനെ ദുർബലപ്പെടുത്തുന്നുവെന്നും ഈ ലേഖന ശേഖരത്തിലൂടെ മഹ്ദി വിവരിക്കുന്നു.

### ശ്രദ്ധേയമായ കൃതികൾ
എഡ്വേർഡ് സെയ്ദിന്റെ *ഓറിയന്റലിസം* എന്ന കൃതിയെ മാർക്സിന്റെ കൃതികളെ തെറ്റായി വായിച്ചതിന്റെ പേരിൽ അദ്ദേഹം വിമർശിച്ചത് ഗണ്യമായ ബഹുമാനം നേടുന്നതിന് കാരണമായി.

* *Theoretical Introductions to Study the influence of Socialism on the National Liberation Movement.*
* *Conflict of Arab Civilization or Conflict of Arab bourgeoisie?*
* *Theory in Political Practice: Research in the Causes of the Lebanese Civil War.*
* *Introduction to Critique of Sectarianism: The Palestinian Cause in the Ideology of the Lebanese Bourgeoisie.*
* *Marx in Edward Said's Orientalism: Intelligence for the West and Passion for the East?*
* *In the Scientific Nature of Ibn Khaldun's School of Thought.*
* *Introduction to the Critique of Sectarianism in the Sectarian State.*
* *[https://brill.com/view/title/56007 Arab Marxism and National Liberation: Selected Writings.]*

### കവിത
രാഷ്ട്രീയ പ്രവർത്തനങ്ങൾക്കും മാർക്സിസത്തെക്കുറിച്ചുള്ള ലേഖനങ്ങൾക്കുമൊപ്പം, മഹ്ദി ചില കവിതകളും രചിക്കുകയും അവയിൽ അദ്ദേഹം തൂലികാ നാമമായി ഹിലാൽ ബിൻ സെയ്ത്തൂൻ എന്ന പേര് ഉപയോഗിക്കുകയും ചെയ്തു.

* *Time Improvisations*
* *The Space of N*

## അവലംബം
വർഗ്ഗം:20-ആം നൂറ്റാണ്ടിലെ തത്ത്വചിന്തകർ
വർഗ്ഗം:ഇസ്ലാമിക തത്ത്വചിന്തകർ
വർഗ്ഗം:1936-ൽ ജനിച്ചവർ
വർഗ്ഗം:1987-ൽ മരിച്ചവർ